Anton Grønningsæter

Anton Martin Grønningsæter (født 2. juli 1880 i Hjørundfjord,Folketelling 1910 for 1001 Kristiansand kjøpstad, Digitalarkivet. død 20. juni 1968 i KristiansandSandvik, Pål Thonstad: «Anton Grønningsæter», Norsk biografisk leksikon.) var en norskfødt industrimann. Han er kjent for sin innsats med nikkelproduksjon Norge, Canada og USA.

 Virke 
Grønningsæter utdannet seg til kjemiingeniør ved Trondhjems Tekniske Læreanstalt. Han studerte videre ved Bergakademiet i Freiberg i Sachsen, der han  i 1903 ble bergkandidat.Steenstrup, Bjørn (red.): Hvem er Hvem? 1948, Oslo. Aschehough, 1948, s. 185.

I 1905 reiste Grønningsæter til USA. Han arbeidet først for International Nickel Corporation i Bayonne i New Jersey, men dro senere i 1905 til Canada og nikkelgruvene i Sudbury i Ontario.Bjork, Kenneth O.: Saga in steel and concrete. Norwegian engineers in America, Northfield: Norwegian-American Historical Association, 1947, s. 265. I 1907 ble han ingeniør ved Deloro Mining and Reduction Company i Deloro i Ontario.

Grønningsæter ble statsborger i USA.Bjork, s. 271. I 1909 vendte han tilbake til Norge for å engasjere seg i nikkelproduksjon der. Kristiansands Nikkelraffineringsverk ble startet i 1910, med Evje Nikkelverk som leverandør av malm. Selskapet leverte nikkel, som ble viktig i produksjonen av krigsmateriell under første verdenskrig.

Fra 1913 til 1919 satt Grønningsæter i Kristiansand bystyre. Der var han særlig engasjert i spørsmålet om elektrisitetsforsyning, som også var viktig for framtidig industriutbygging.Sandvik, Pål Thonstad og Espen Andersen: ''Kristiansand energiverk. I elektrisitetens århundre, 1900–2000, Kristiansand: Kristiansand energiverk , 2000, s. 51. Han ble i 1914 medlem av bystyrets elektrisitetskomité. Senere samme år ble han styremedlem i Kristiansands elektrisitetsverk.Kristiansands elektrisitetsverk gjennom 50 år. 1900–1950, Stavanger: Dreyer, 1950, s. 62 og 64.

Den økonomiske ledelsen av Kristiansands Nikkelraffineringsverk endte i en finansskandale, der Grønningsæter ikke var direkte involvert, men som satte en stopper for mulighetene til å skaffe nye investorer i nikkelindustrien. I 1919 reiste Grønningsæter tilbake til Canada og British America Nickel Corporation. Etter at dette selskapet gikk konkurs i 1924, arbeidet han i USA, blant annet ved Victor Hybinettes forsøksverk i Wilmington i Delaware.Bjork, s. 266. I 1925 var han ved Michigan Smelting & Refining Co. I 1927 var han igjen i Canada, denne gang tilknyttet Falconbridge Nickel Mines, som også etablerte seg i Norge. Han ble også engasjert i å få i gang igjen nikkelproduksjonen i Kristiansand, da Falconbridge-konsernet etablerte fabrikk i byen.Sandvik, Pål Thonstad: Kristiansands historie. 1945–1999, Kristiansand: Sparebanken pluss, 1999, s. 132.

Under andre verdenskrig oppholdt Grønningsæter seg i Canada og USA. Han arbeidet for å øke kanadisk nikkelproduksjon, ikke minst med tanke på krigsindustrien.Bjork, s. 264. I 1944 ble han medlem av en norsk industrikomité i New York, hovedsakelig bestående av ingeniører, og nedsatt av den norske regjeringen i London.Hanisch, Tore Jørgen og Even Lange:  Veien til velstand. Industriens utvikling i Norge gjennom 50 år, Oslo: Universitetsforlaget, 1986, s. 36.Kvaal, Stig: Janus med tre ansikter. Om organiseringen av den industrielt rettede forskningen i spennet mellom stat, vitenskap og industri i Norge, 1916-1956, Trondheim: Historisk institutt, Det historisk-filosofiske fakultet, NTNU, 1997, s.  283.

 Utmerkelser 
Grønningsæter var ridder av 1. klasse av St. Olavs Orden og mottok Haakon VIIs Frihetskors. I 1937 fikk han Sam Eydes ærespris fra Polyteknisk Forening for sitt arbeid med nikkelindustrien i Norge.Bjork, s. 268.Svendsen, Arnljot Strømme: I fartens, kraftens og velstandens epoke. Den Polytekniske forening 1952–1977, Oslo: Aschehoug, 1977, s. 195. Grønningsæter ble i 1937  innvalgt i Det Norske Videnskaps-Akademi i 1958 i Norges Tekniske Vitenskapsakademi.

 Referanser 

Kategori:Norske ingeniører
Kategori:Lokalpolitikere i Kristiansand
Kategori:Nordmenn fra andre verdenskrig
Kategori:Riddere av 1. klasse av St. Olavs Orden
Kategori:Haakon VIIs frihetskors
Kategori:Medlemmer av Det Norske Videnskaps-Akademi
Kategori:Alumni fra Trondhjems Tekniske Læreanstalt
Kategori:Personer fra Ørsta kommune